**ОБЩИНСКА ИЗБИРАТЕЛНА КОМИСИЯ ДИМОВО**

ПРОТОКОЛ № 20 ОТ ЗАСЕДАНИЕ НА ОИК НА 13.10.2021 Г.

Днес, 13.10.2021 г. на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК присъстваха следните:

1. Момчил Станков - председател;
2. Росен Кръстев – зам.председател;
3. Наталия Петрова – зам.председател;
4. Сийка Стоянова – секретар;
5. Нина Каменова – член;
6. Марушка Петрова – член;
7. Данчо Николов – член;
8. Христинка Христова – член;
9. Татяна Тодорова – член;
10. Габриела Спасова – член;
11. Красимир Каменов-член;

Налице е кворум за провеждане на заседанието.

ДНЕВЕН РЕД:

|  |  |
| --- | --- |
| **№** | **Материали за заседанието:** |
|  | Постъпила жалба с вх.№ 40/13.10.2021 г. от Олга Георгиева Владимирова |

Заседанието на комисията беше открито и ръководено от председателя.

Не постъпиха предложения за промяна на дневния ред и се пристъпи към обсъждане на т.1 от същия.

След обсъждане от комисията се проведе гласуване със следния резултат:

Гласували 11 членове на ОИК Димово: ЗА 11 Момчил Станков;Росен Кръстев;Наталия Петрова;Красимир Каменов; Сийка Стоянова; Нина Каменова; Марушка Петрова, Татяна Тодорова, Данчо Николов; Христинка Христова, Габриела Спасова, ПРОТИВ – няма.

1. **Жалба с вх.№ 40/13.10.2021 г., получена по електронен път в 12:30 часа на 13.10.2021г. от Олга Георгиева Владимирова.**

В жалбата се сочи, следното: „В качеството си на кандидат за кмет на кметство Арчар подавам жалбата срещу публикация в сайта на Канал 7 от Гешов на следният интернет адрес https://kanal7.bg.

„ В същата съм злепоставена като кандидат за кмет на кметство. Представена съм пред обществото като кандидат с психични отклонения, което твърдение не отговаря на истината. Работя като старши счетоводител в Дирекция “Социално подпомагане“ гр.Димово и не смятам, че с такава диагноза бих могла да изпълнявам служебните си задължения. Изнесеното в медийното пространство от лицето Христо Гешов е злепоставяща ме пред избирателите на кметство с.Арчар, в разгара на предизборната кампания.

Лицето Гешов си е позволил да публикува чрез средствата за масова информация, експертното ми решение от ТЕЛК, което решение съдържа всички мои лични данни като номер на лична карта и адрес, с което е нарушил закона за защита на лични данни. Всичко това се случва 5 дни преди самия изборен ден. С тези си действия лицето Гешов е навредил на предизборната ми кампания, като е опетнил доброто ми име в обществото.

Два дни след появата на въпросната публикация в общественото пространство в центъра на с.Арчар и по улиците на селото е разхвърлян документът ми от ТЕЛК със всички мои данни.

Моля Ви да вземете отношение към така изнесените факти.“

След обсъждане от комисията се проведе гласуване със следния резултат:

Гласували 11 членове на ОИК Димово: ЗА 11 Момчил Станков;Росен Кръстев;Наталия Петрова;Красимир Каменов; Сийка Стоянова; Нина Каменова; Марушка Петрова, Татяна Тодорова, Данчо Николов; Христинка Христова, Габриела Спасова, ПРОТИВ – няма.

ОИК – Димово приема, че се навеждат данни за извършени престъпления по смисъла на НК и следва жалбата да се изпрати по компетентност на Районна прокуратура – Видин.

На основание чл. 87, ал. 1, т.1 и т.22 от ИК, във връзка с Решение №62 от 04.04.2019г. на ЦИК, ОИК Димово

РЕШИ:

Изпраща жалба с Вх.№ 40/13.10.2021 г. от Олга Георгиева Владимирова, кандидат за кмет на Кметство Арчар на Районна прокуратура – Видин, по компетентност.

След изчерпване на дневния ред председателят закри заседанието в 13:30 часа.

ПРЕДСЕДАТЕЛ :

СЕКРЕТАР :